open-index/open-wikipedia-markdown huggingface dataset:
Limaskestaga seotud lümfikude

**Limaskestaga seotud lümfikude** ehk **limaskestadega seotud lümfoidne kude**  (ka **MALT-süsteem**; lüh **MALT**, ladina *textus lymphoideus adjunctus mucosae*) on paljude selgroogsete loomade lümfoid(-immuun)süsteemi lümfoidkoe liik.

Limaskestaga seotud lümfikoed on limaskestaga liitunud lümfipiirkonnad, mis paiknevad paljude elundite (nagu mao-sooletrakt, kilpnääre, harknääre, kopsud, süljenäärmed, neelumandel, hingamisteed, silmasidekest ja nahk limaskestas.

Limaskestaga seotud lümfikoed võivad koosneda koondlümfifolliikulitest või ka väiksematest üksikutest lümfisõlmedest.

MALT struktuurides liiguvad lümfirakud- T- ja B-rakud, dendriitrakud ja makrofaagid. Seedekulgla koondlümfifolliikulites ka M-rakud.

Limaskestaga seotud lümfoidkoed moodustavad limaskestaimmuunsuse, millele omistatakse lümfoid(-immuun)süsteemist suuresti sõltumatu talitlus.

Limaskestaga seotud lümfikudede olemasolu, areng, anatoomia, morfoloogia, histoloogia, mutatsioonid, rakud ja molekulid ning apoptoos ja patoloogia võivad erineda nii liigiti, indiviiditi kui ka arenguastmeti.

Limaskestaga seotud lümfikude sisaldab arterioole, kapillaare ja veenuleid.

MALT on sünnijärgselt väga madala lümfirakkude populatsiooniga.

Limaskestaga seotud lümfikudesid mõjutavad ksenobiootikumid.

## Sõnavara

Limaskestaga seotud lümfikoed liigitatakse sekundaarsete lümfikudede hulka. Nende täpsetes terminites pole kokkulepet saavutatud, kirjanduslikes allikates eristatakse järgmisi MALT-e:
* **BALT** – bronhidega seotud lümfikude (puudub koertel, kassidel, Süüria hamstritel ja inimestel) 
* **CALT** – silmasidekestaga seotud lümfikude
* **GALT** – sooltega seotud lümfikude (sh koondlümfifolliikulid)
* **LALT** – kõriga seotud MALT
* **NALT** – ninaga seotud lümfikude
* **SALT** – nahaga seotud MALT, 
* **UTALT** – kuseteedega seotud MALT, LDALT, TALT jt.

MALT on kantud kehtivasse inimese tsütoloogia ja histoloogia standardsõnavarasse "Terminologia Histologica".

## Patoloogia

Inimestel seostatakse MALT-süsteemiga mitmeid kroonilise põletikuga seostavaid haiguslikke seisundeid nagu ärritatud soole sündroom (*intestinum irritabile*) (Crohni tõbi ja haavandiline jämesoolepõletik).

MALT lümfoomide  (ICD-10- C88.4) tekkega seostatakse ka mitmeid autoimmuunhaigusi, näiteks Hashimoto türeoidiiti ja Sjögreni sündroomi.

Samuti seostatakse MALT lümfoome *[[Chlamydophila psittaci]]*, *[[Borrelia burgdorferi]]*, *[[Campylobacter jejuni]]*, HI-viiruse ja helikobakter-infektsiooniga.

## Vaata ka
* autoimmuunhaigused

## Viited

## Välislingid

* P Brandtzaeg, H Kiyono, R Pabst ja M W Russell, Terminology: nomenclature of mucosa-associated lymphoid tissue, Mucosal Immunology (2008) 1, 31–37. doi:10.1038/mi.2007.9, veebiversioon (vaadatud 21.07.2014) (*inglise keeles*)
* Sissekanne Terminologia Histologicas H3.10.03.0.03005: Textus lymphoideus adjunctus mucosae. Limaskestaga seotud lümfikude
Misao Ōkawa

**Misao Ōkawa** (jaapani 大川 ミサヲ, *Ōkawa Misao*; 5. märts 1898 Ōsaka – 1. aprill 2015 Ōsaka) oli Jaapani ülipikaealine naine, kes oli alates 12. juunist 2013, Jiroemon Kimura surma järel, Gerontoloogia Uurimisgrupi andmetel maailma vanim elusolev inimene.

Ōkawa sündis Tenma ringkonnas Ōsaka lähedal (tänapäeval Ōsaka Kita linnaosa) kimono suguvõsas. 

Ta abiellus 1919. aastal Yukio Ōkawaga. Neil sündis 2 tütart ja poeg. Abikaasa suri 1931. aastal. 2014. aasta märtsis olid poeg ja üks tütar veel elus.

Ōkawa suutis käia kuni 110 aasta vanuseni. Seejärel kasutas ta liikumiseks vaid ratastooli.

Misao Ōkawa oli kõigi aegade pikima elueaga jaapanlane, kelle vanus on dokumentaalselt tõendatud 2017. aastani, mil Nabi Tajima tema vanuse ületas.

## Viited

## Välislingid
* 4. märts 2015. *[[BBC News Online]]*. Maailma vanim inimene tähistab 117. sünnipäeva Jaapanis (*inglise keeles*)
Toretsk

**Toretsk** on oblastilise alluvusega linn Ukrainas Donetski oblastis.

Toretsk asutati 1806. aastal, linna õigused sai 1936. aastal.

Kuni 1936. aastani oli linna nimi *Štšerbõnivka* (*Щербинівка*). 1936–2016 kandis nime *Dzeržõnsk*. 2015. aasta 16. oktoobril võttis linnanõukogu vastu otsuse kinnitada linna uueks nimeks *Toretsk*. Ukraina Ülemraada kinnitas otsuse 4. veebruaril 2016.

Toretsk asub 179 meetri kõrgusel merepinnast.

2013. aasta 1. jaanuaril elas linnas 35 296 inimest, 2012. aastal 35&nbsp;899 inimest ja 2011. aastal 36&nbsp;324 inimest.

## Ajalugu
### XXI sajand
Donbassi sõja alul, 2014. aasta aprilli keskel, võtsid valitsusvastaste relvajõudude üksused linna oma kontrolli alla. 

11. juulil toimunud valitsusvägede õhurünnakus kandsid valitsusvastaste relvajõudude üksused väidetavalt suuri kaotusi.

21. juulil võtsid valitsusväed linna oma kontrolli alla. Päeva esimesel poolel heisati linna haldushoonele Ukraina lipp.

## Viited

## Välislingid

* Боевики обстреляли Дзержинск: погиб мирный житель, еще один получил ранения, - МВД. Infovastupanu*, [[6. veebruar]] [[2015]], 09:15. * (*vene keeles*)
* Robert Plumme. Ukraine war: Six die in shelling as new assault looms. *[[BBC News]]*, 18. juuli 2022
* Terreni bruciati, case distrutte: il deserto della guerra a Toretsk, nel Donetsk: video. [Tõlge: Põlenud maa, hävitatud majad: sõja kõrb Toretskis, Donetsk: video]. Rai News 24, 16. X 2024
* Ruderi nella neve la vista dal drone di Toretsk devastata dalla battaglia: il video ucraino. [Tõlge: Varemed lumes, droonivaade lahingutest räsitud Toretskist]. Rai News 24, 9. XII 2024
Rudolf Beran

**Rudolf Beran** (28. detsember 1887 Pracejovice – 23. aprill 1954 Leopoldov) oli Tšehhoslovakkia poliitik.

Rudolf Beran oli pärit talupoja perekonnast. Ta lõpetas Strakonices kõrgema majanduskooli. Alates 1906. aastast osales Agraarpartei töös, 1909. aastal sai ta partei noorteorganisatsiooni juhiks. 1915. aastal sai ta Agraarpartei peasekretäriks. 1918. aasta oktoobrist kuni 1939. aasta märtsini oli ta Tšehhoslovakkia parlamendi liige. 1933. sai Beran Agraarpartei aseesimeheks ja 1935. aastal esimeheks. 1935. aastal kandideeris ta Edvard Beneši vastaskandidaadina Tšehhoslovakkia presidendiks, kuid ei osutunud valituks.

Müncheni kokkuleppe sõlmimise ja Sudeedi alade loovutamise järel astus Tšehhoslovakkia senini valitsus tagasi ja 1. detsembril 1938 nimetas president Emil Hácha ta Teise Tšehhoslovakkia Vabariigi peaministriks. Rudolf Beran jäi peaministri ametisse lühiajaliselt ka Tšehhoslovakkia okupeerimise ja Böömi- ja Määrimaa Riigiprotektoraadi moodustamise järel. Peaministri ametikohalt astus ta tagasi 24. aprillil 1939.

Ametist lahkumise järel elas ta oma talus, tal oli kontakte ka vastupanuliikumise esindajatega. 19. mail 1945 arreteerisid ta Tšehhoslovakkia võimud. 21. aprillil 1947 mõisteti ta kommunistide poolt manipuleeritud kohtuprotsessil kahekümneks aastaks vangi. Rudolf Beran suri tänapäeva Slovakkia territooriumil asuvas Leopoldovi vanglas.

## Viited
Jäneda Kool

**Jäneda Kool** on lasteaed-põhikool Lääne-Virumaal Tapa vallas Jänedal.

Õppeaastast 2024/25 liideti esimene ja teine kooliaste Lehtse Kooliga ning kolmas kooliaste Tapa Gümnaasiumiga.

## Välislingid
* Kooli koduleht
*"Jäneda Kool – kas 25 või 185?" Eesti Elu, 3. september 2010

## Viited
Laagri raamatukogu

**Laagri raamatukogu** (kuni 31. märtsini 2022 **Saue Vallaraamatukogu**) on Saue Raamatukogude haruraamatukogu Saue vallas Laagri alevikus aadressil Veskitammi 4.

## Ajalugu
Keila kihelkonna Saue valla esimene raamatukogu – Vanamõisa raamatukogu – asutati 1922. aastal ja tegutses alates 1924. aastast Vanamõisas nn valges majas valla avaliku raamatukoguna. See oli pikka aega valla suurim raamatukogu. Nii Vanamõisa kui ka valla järgmised kolm – Ääsmäe, Jälgimäe, Jõgisoo – raamatukogu alustasid tööd traditsiooniliselt koolimajades. Kooli ja raamatukogu juhataja oli tollal enamasti üks ja sama isik. 6. aprillil 1925 otsustas Saue valla nõukogu rajada Saue vallamajja Saue külas valla viienda raamatukoguna **Saue valla keskraamatukogu**. Seda kuupäeva loetakse Laagri raamatukogu asutamisajaks.

Saue valla keskraamatukogu esimene juhataja oli pikemat aega Gustav Lauter (1875–1959), Ants Lauteri vend, kes Saue valla sekretärina (1921–1931) lavastas vallasekretäri ameti kõrvalt näidendeid ja muutis vallamaja tõeliseks kultuurikoldeks.

Alates 1936. aastast tegutses Saue valla keskraamatukogu haruraamatukogu ka Pääskülas, algul Jaagu talus, hiljem Tõnu-Mihkli talus (tänapäeval Laagris aadressil Vanasilla 6). Pääsküla harukogu tegutses veel pärast Teist maailmasõda aastatel 1947–1948. Saue vallamajas Saue külas jätkas tööd **Saue külaraamatukogu**, jagades ruume täitevkomiteega. Väike omaette ruum saadi alles 1950. aastal. 1952. aastal liideti Saue külas asunud külaraamatukoguga Vanamõisa raamatukogu.

Aastatel 1944–1950 oli raamatukogu juhataja Hilda Reivik, aastatel 1952–1957 Valve Hurm, kes mõlemad olid mõnda aega ka Saue külanõukogu esimehed.

1957. aastal sai Saue külaraamatukogu juhatajaks Tallinna Kultuurharidustöö Kooli haridusega Urve Saarmann, kes töötas selles ametis kokku 50 aastat.

1975. aastal koliti külanõukogu Saue külast koos raamatukoguga uude haldushoonesse Laagris, kus raamatukogu käsutusse anti kaks tuba teisel korrusel. 1994. aastal paigutati raamatukogu sealsamas parematesse ja vastremonditud kolme naaberruumi ja nimetati ümber **Saue Vallaraamatukoguks**. Hiljem anti raamatukogu käsutusse Saue vallamaja kogu üks tiib, kus raamatukogu tegutseb alates 17. septembrist 1998.

2008. aastal ühendati Saue vallavalitsuse otsusega Saue Vallaraamatukoguga Hüüru mõisas tegutsenud Hüüru Raamatukogu, mis jätkas tegevust Saue Vallaraamatukogu teeninduspunktina. Hüüru raamatukogu on vanim (asutatud 1886. aastal Harku vallakooli juurde Harku raamatukogu nime all) tänapäeva Saue valla territooriumil tegutsev raamatukogu.

1. aprillil 2022 jõustunud Saue Raamatukogude põhimäärusega reorganiseeriti Saue valla territooriumil tegutsevate raamatukogude tegevus ümber. Põhimäärus sätestab, et Saue Raamatukogudel on seitse haruraamatukogu (nende hulgas on ka Laagri raamatukogu) ja kaks teeninduspunkti.

## Viited

## Välislingid
*Laagri raamatukogu Saue Raamatukogude veebisaidil
Sooltega seotud lümfikude

**Sooltega seotud lümfikude** ehk **sooltega seotud MALT** (ka **GALT-süsteem**; lüh **GALT**, ladina *textus lymphoideus adjunctus intestino*) on paljude selgroogsete loomade lümfoid(-immuun)süsteemi lümfoidkoe liik, mis paikneb soole limaskestas. Enamik organismis leiduvatest antikehi komplekteerivatest rakkudest paiknevad soole limaskestas.

Primitiivne GALT on olemas ka lõuatutel kaladel.

Sooltega seotud lümfikoe hulka arvatakse koondlümfifolliikulid ja *[[nodi lymphoidei mesenterici]]*, ussripik.

GALT liigitatakse MALT-süsteemi ja nimetatud lümfoidkude osaleb paikses limaskestaimmuunsuses.

GALT struktuurides liiguvad lümfirakud- T- ja B-rakud, dendriitrakud ja koondlümfifolliikulites ka M-rakud.

Osadel madudel on sooltega seotud lümfikude tuvastatud suu ja neelu vahel (inglise *esophageal tonsil*).
 
GALTi funktsioonideks on homöostaasi tagamine ja patogeenidest vabanemine - nende 'kahjutustamine'. 
GALT on 'märklauaks' mitmete haiguslike seisundite korral nagu näiteks süsteemne erütematoosne luupus, HIV-1.

GALT on kantud kehtivasse inimese tsütoloogia ja histoloogia standardsõnavarasse *[[Terminologia Histologica]]*.

## Viited

## Välislingid
* Janeway CA Jr, Travers P, Walport M, *et al.*, Immunobiology: The Immune System in Health and Disease., 5.trükk, New York: Garland Science; 2001. veebiversioon (vaadatud 21.07.2014) (*inglise keeles*)
* Oláh I, Nagy N, Magyar A, Palya V., Esophageal tonsil: a novel gut-associated lymphoid organ. Lühikokkuvõte, Poult Sci. 2003 May;82(5):767-70., veebiversioon (vaadatud 22.07.2014) (*inglise keeles*)
* Sissekanne Terminologia Histologicas H3.10.03.0.03004: Textus lymphoideus adjunctus intestino. Sooltega seotud lümfikude 
 
*Selles artiklis on kasutatud saksakeelset artiklit [[:de:Darmassoziiertes Immunsystem]] seisuga 21.07.2014.*
Elumus

**Elumus** (*elulemus* pole soovitatav) on ajavahemik, mille raskelt haige (näiteks vähihaige, HI-viirusega patsient) võib kas ravimite ja/või ravimeetodite, elundi transplantatsiooni või muude meditsiinivõtete rakendamisega juurde võita elueapikendusena võrreldes statistiliste analüüside põhjal prognoositud eluea pikkusega. 

Terminit "elumus" ei kasutata üksnes surmalt juurde võidetava aja kohta, vaid võidakse kasutada ka näiteks elundi või meditsiiniseadmete (näiteks südamerütmuri) transplantatsiooni järgse perioodi märkimiseks. 

Elumus on eeskätt meditsiinistatistikas kasutatav kategooria, mille väljenduses sisalduvad mitmed patsiendist mitte sõltuvad tegurid nagu haiguse diagnoosimine, ravimid, elukvaliteet jpm.   

Enim seostatakse elumust elutabeliga. Vähihaigete elumuses eristatakse tegelikku ja suhtelist elumust. 

## Elulemus ''vs.'' elumus
Varem kasutatud terminit "elulemus" pole "Eesti õigekeelsussõnaraamatusse" kantud, küll aga on ÕS 2013-s märksõna "elumus" ja vastav tegusõna "eluma". "Meditsiinisõnastikus" suunatakse kasutaja märksõnalt "elulemustabel" ümber märksõna "elutabel" juurde.

## Vaata ka
*ellujäämus
*haigusvaba elumus
*progressioonivaba elumus (PFS) 
*viie aasta suhteline elumusmäär (VSE)
*üldine elumus (OS)

## Viited

## Välislingid
* Tiiu Aareleid, Pille Härmaorg, Margit Mägi, Vähihaigete elulemus Eestis ja teistes Euroopa riikides (EUROCARE-3 projekt), Eesti Arst 2005; 84 (3): 151-156, veebiversioon (Vaadatud 21.07.2014)

*Selles artiklis on kasutatud saksakeelset artiklit [[:de:Überlebensrate]] seisuga 21.07.2014.*
Andrejs Mamikins

**Andrejs Mamikins** (ka **Andrei Mamõkin**, vene keeles *Андрей Мамыкин*; sündinud 11. märtsil 1976 Leningradis) on Läti ajakirjanik ja poliitik. Ta oli 2014–2019 Euroopa Parlamendi liige. 

## Elulugu
Mamikins sündis 1976. aastal Leningradis, kus tema Riiast pärit ema oli ülikoolis õppimas. Riiga kolis Mamikins, kui ta oli ühe kuu vanune. 1994. aastal lõpetas ta Riia 88. Keskkooli. Kõrghariduse omandas Mamikins Läti Ülikooli filoloogiateaduskonna vene keele ja kirjanduse erialal.

1996. aastast töötas Mamikins ajakirjanikuna, kõigepealt töötades ajalehes SM, seejärel Čas, Subbota. 2002. aastast  töötas ta TV5-s.

2014. aasta Euroopa Parlamendi valimistel osutus Mamikins valituks erakonna Koosmeel esindajana, kus põhjustas mitu korda poleemikat vastuoluliste otsustega. 2016. aastal hääletasid Andrejs Mamikins, Iveta Grigule ja Tatjana Ždanoka vastu Euroopa Parlamendi resolutsioonile, mis laitis maha Venemaa propaganda kasutust. Novembris 2016 avaldas uuriva ajakirjandusega tegelev , et Läti saadikud Mamikins ja Grigule on läinud mööda 2014. aastast kehtinud keelust palgata enda assistentideks oma lähisugulasi. 2018. aastal esitas Mamikins koos Yana Toomi ja Tatjana Ždanokaga Euroopa Parlamendis petitsiooni, milles kritiseeriti mittekodanike olukorda Eestis ja Lätis.

Ta oli 2018. aastani erakonna Koosmeele liige, kuid pärast salongikõlbuliku suuna valimist lahkus erakonnast ja kritiseeris Ühtse Venemaaga koostööleppe peatamist. Ta kujunes Läti Vene Liidu üheks juhtkujuks ja 2018. aasta seimivalimistel kandideeris ta Vene Liidu nimekirjas, kuid parlamenti ei pääsenud. Samuti ei valitud 2019. aastal teda uuesti Euroopa Parlamenti.

2020. aastal oli ta Eestist valitud EP liikme Yana Toomi assistent. 2020. aasta suvel suundus Mamikins koroonapandeemia tõttu tagasi Lätti ja 2021. aastal Toom temaga lepingut ei pikendanud. Lätis tööd leidmata otsustas ta pärast Venemaa sissetungi Ukrainasse kolida Venemaale.

## Viited
Holubivka

**Holubivka** on linn Ukrainas Luhanski oblastis. Asub Luhani jõe ääres umbes 55 km kaugusel Luhanskist läänes.

Linn sai alguse 1764. aastal rajatud **Golubivka** külast. 1944. aastani oli asula nimi **Golubivski Rudnik**. 1944–2016 oli linna nimi **Kirovsk** Sergei Kirovi järgi. 1962 sai linnaõigused.

Elanike arv on 2021. aasta seisuga 26 838. Aastatel 2012 oli elanikke 36 400-

## Viited

## Välislingid
* 14. november 2014. *[[Ukrajinska Pravda]]*. Valitsus kinnitas riigi kontrolli all mitteolevate asulate nimekirja (*ukraina keeles*)
*http://kirovsk-rada.gov.ua
Šahtarsk

**Šahtarsk** on linn Ukrainas Donetski oblastis, Šahtarski rajooni keskus. Linn asub umbes 50 km Donetskist idas.

Tänapäeva linna alal rajati 1764. aastal Oleksijevo-Orlivka slobodaa.  20. sajandi alguses hakati läheduses kivisütt kaevandama. Kaevanduse juurde tekkis Katõki küla. 1953 liideti Oleksijevo-Orlivka, Katõk ja Olhovtšõk Šahtarski linnaks. Šahtarski linnanõukogu haldusalas on lisaks 4 alevit ja mitu küla.

## Ajalugu
### XXI sajand
15. aprillil 2014 vallutasid linnavalitsuse hoone relvastatud mässulised ja linn läks ühenduse Donetski Rahvavabariik kontrolli alla.

27. juulil üritasid valitsusväed linna oma kontrolli alla võtta.

31. juulil jätkusid linnas lahingud. Erinevatel andmetel hukkus kuni 21 Ukraina dessantväelast. Peterburist pärit vene dessantväelane avaldas suhtlusvõrgustikus jäädvustused oma "saavutustest". 

8. augustiks oli teist nädalat rindejoonel olev linn saanud tugevaid kahjustusi. 

## Viited

## Välislingid
* 14. november 2014. *[[Ukrajinska Pravda]]*. Valitsus kinnitas riigi kontrolli all mitteolevate asulate nimekirja (*ukraina keeles*)
*Linna koduleht
* 10. oktoober 2014. *Liga Novosti*. В Шахтерске нашли тела семерых украинских десантников (*vene keeles*)
Nikolai Pastuhhov

**Nikolai Pastuhhov** (vene *Николай Исакович Пастухов*; 13. mai 1923 – 23. mai 2014 Moskva) oli vene teatri- ja filminäitleja.

## Filme

## Välislingid
*
Tom Felton

**Thomas Andrew Felton** (Tom Felton; sündinud 22. septembril 1987) on inglise näitleja ja muusik.

Feltoni esimene filmiroll oli filmis "Laenajad", kus ta oli vaid 9-10-aastane. Felton mängis selles filmis pere pesamuna. 

Tema tuntuim filmiroll, Draco Malfoy, oli filmisarjas "Harry Potter", mille esimeses osas oli ta 13-aastane. 

Tom Felton oli aastast 2008 kuni 2016 aasta jaanuari alguseni suhtes Jade Gordoniga, kes mängis filmis "Harry Potter ja Surma Vägised: osa 2" tema abikaasat Astoria Greengrassi. 

Felton sündis Inglismaal Surrey krahvkonnas Epsomis ning ta on Sharon ja Peter Feltoni poeg. Felton käis West Horsley Cranmore'i koolis 13. eluaastani, pärast seda jätkas ta õpinguid Howard Effinghami koolis. Ta on laulja ja käis 7-aastaselt kooris laulmas ning laulis ka Guildford Catherdali kooris. Tal on vanemad vennad Ashley, Jonathan ja Chris.

## Välislingid

*
Katerõnivka

**Katerõnivka** on alev Ukrainas Luhanski oblastis, 2,5&nbsp;km kaugusel Luhanskist läänes.

Katerõnivka (kuni 2016. aastani *Juvileine*) asutati 1955. aastal, alevi õigused sai 1965. aastal.

2014. aasta 1. jaanuaril elas Katerõnivkas 16 948 inimest, asustustihedus  inimest ruutkilomeetri kohta.

1984. aastal elas asulas 13&nbsp;600 inimest, 2001. aastal 15&nbsp;830 inimest.

## Ajalugu
### 21. sajand
2014. aasta Ukraina kriisi ajal, aprilli keskel, võtsid venemeelsed separatistid asula oma kontrolli alla.

22. juulil võtsid valitsusväed linna taas oma kontrolli alla.

## Viited
Līksna

**Līksna**  (vanasti ka **Leiksna**) on küla (*vidējciems*) Lätis Augšdaugava piirkonnas. Asulas on Līksna valla halduskeskus. Asulat läbib Leiksna jõgi. Külas asub Līksna mõisa (*Lixten*, *Lixno*) süda. Līksnas on veel põhikool, raamatukogu, kultuurimaja. Aastatel 2009–2021 jäi asula Daugavpilsi piirkonda.
Savik Šuster

**Savik Šuster** (ukraina keeles Савік Шустер, sünninimi **Ševelis Šusteris**; sündinud 22. novembril 1952 Vilniuses) on Ukraina ajakirjanik ja saatejuht. 

1971. aastal emigreerus Šuster koos vanematega Kanadasse. Ta on lõpetanud 1976. aastal Montrealis McGilli Ülikooli biokeemia ja füsioloogia teaduskonna. Seejärel töötas ta mõnda aega Firenzes ühes meditsiiniuurimiskeskuses. 26-aastaselt otsustas ta vahetada kardinaalselt elukutset.

Alates 1978. aastast tegutses ta kümmekond aastat sõjakorrespondendina maailma eri paigus – Afganistanis, Liibanonis, Palestiinas, Iisraelis, Nicaraguas, Tšaadis, seejärel jälle Afganistanis. Tema kaastööd on avaldanud Newsweek, Der Spiegel, Libération, La Repubblica ja teised väljaanded.

Aastatel 1988–2001 töötas Šuster Vabadusraadios, algul Münchenis, seejärel oli ta 1992. aastast Vabadusraadio Moskva büroo rajaja ja juht. 

Aastatel 2001–2004 töötas ta Moskvas saatejuhina NTV telekanalil, juhtides mitut saadet, sealhulgas jalgpalliteemalisi. Poliitikasaade "Sõnavabadus" ("Свобода слова") sai 2004. aasta juulis Venemaa Televisiooniakadeemia auhinna TEFI. Samal kuul saade suleti.

Venemaa opositsioonipoliitiku Boriss Nemtsovi, kes oli 2005. aastal saanud Ukraina presidendi Viktor Juštšenko nõunikuks, kaasabil pakuti Šusterile võimalust teha oma saadet Ukraina telekanalil ICTV. Septembris 2005 alanud poliitikasaatesari "Sõnavabadus" pälvis 2006. aastal Ukraina telepreemia Teletriumf.

Šuster oli 2008. aastal teleproduktsioonifirma Савік Шустер Студіос kaasasutaja. 2009. aastal ainuomanikuks saanud Šuster muutis firma nime: Студія Савіка Шустера. 

Aastatel 2008–2016 oli ta telesaate "Шустер live" autor ja saatejuht. 

Tal on Kanada (1978) ja Itaalia kodakondsus, ta plaanib taotleda ka Ukraina kodakondsust. Tema emakeel on leedu keel. Lisaks valdab ta ivriidi , inglise, prantsuse, itaalia, vene, saksa ja ukraina keelt.

Šusteri meelishuviala on jalgpall. Ta on mänginud Leedu NSV noortekoondises, hiljem Kanadas osalenud Kanada meistrivõistlustel ning asutanud McGilli ülikooli jalgpallimeeskonna.

## Tunnustus
*2012 – Ukraina teeneline ajakirjanik

## Viited
Līksna mõis

**Līksna mõis** (läti keeles *Līksnas muiža*) on endine mõis Lätis Daugavpilsi piirkonnas Līksna vallas Līksnas. Poola keeles *Liksno*, saksa keeles *Lixten*.

Līksna mõis sai XIV sajandil kui Daugavpilsi komtuuride valdus. Hiljem kuulus see Wolffidele, seejärel Liivimaa vojevoodile Józefat Zybergile. Tema kaudu sai mõisast Plater-Zybergide suguvõsale kuuluv mõis. XIX sajandi alguses allus mõisale ligi 15 000 pärisorja.
Plateritele kuulus mõis kuni võõrandamiseni aastal 1920. Toona kuulus mõisale 1391 hektarit maad.

Mõisa peahoone valmis 1770. aastal ja selle lasi rajada Józef Zyberg. XIX sajandi alguses kujundati see uusgooti stiilis ehitiseks. Hoonet renoveeriti veel aastail 1878–1880 Wilhelm Neumanni projekti järgi. Esimese maailmasõja ajal jäi mõis aga rindele ning Saksa suurtükivägi hävitas peahoone. Hiljem seda enam üles ei ehitatud.

Lisaks häärberi juppidele on mõisakompleksist säilinud veel 1770. aastal ehitatud kabel, mida on samuti ümber ehitatud. Mõisakompleksi juurde kuulub ka aastail 1908–1912 valminud uusgooti stiilis katoliku kirik. Samuti on säilinud ka mõisa park.

1815. aastal peatus mõisas oma ema pool Leedu, Poola ja Valgevene rahvuskangelane Emilia Plater. 1999. aastal püstitati talle sinna mälestusmärk.

## Viited

## Välislingid
*Sissekanne Läti mõisate saidil; fotod (*läti keeles*)
Bronhidega seotud lümfikude

**Bronhidega seotud lümfikude** ehk **bronhidega seotud MALT** (ka **BALT-süsteem**; lüh **BALT**, ladina *textus lymphoideusadjunctus broncho*) on paljude selgroogsete loomade lümfoid(-immuun)süsteemi lümfoidkoe liik, mis paikneb valdavalt bronhide limaskestas. BALT paikneb harilikult epiteelkoe all arteri ja bronhi vahel ja kopsudes.

Bronhidega seotud lümfikudede olemasolu, areng, anatoomia, morfoloogia, histoloogia, mutatsioonid, rakud ja molekulid ning apoptoos ja patoloogia võivad erineda nii liigiti, indiviiditi kui ka arenguastmeti.

**BALT** on tuvastatud roomajatel, lindudel ja osadel imetajatel, nagu jänestel ja rottidel, kuid puudub koertel, kassidel, Süüria hamstritel, inimestel. Leidub ka allikaid, mis loevad BALTi inimese bronhides siiski levinuks ja normaalseks struktuuriks.

BALT liigitatakse MALT-süsteemi ja nimetatud lümfoidkude osaleb paikses limaskestaimmuunsuses.

BALT struktuur sarnaneb lümfisõlme omaga, kuid puudub säsiosa. BALT struktuurides liiguvad lümfirakud- T- ja B-rakud ning M-rakud (nende läbi sisenevad antigeenid ja patogeenid).

BALTi sarnane tertsiaarne lümfikude iBALT on ektoopiline lümfikude, mis moodustub inimestel, vastusena kas põletikule, infektsioonile või pidevale immuunstimulatsioonile, näiteks kopsudes. Arvatakse, et ektoopilise BALTi moodustumises osalevad autoreaktiivsed paljunevad  T- ja B-rakud.

BALT on kantud kehtivasse inimese tsütoloogia ja histoloogia standardsõnavarasse *[[Terminologia Histologica]]*.

BALTiga seostatakse inimestel mitmeid haiguslikke seisundeid nagu reumatoidartriit ja BALT lümfoom.

Bronhide seintel paiknevaid lümfaatilisi agregaate märkas Burdon-Sanderson juba 1870. aastal. Termini BALT võtsid kasutusele J.Bienenstock ja N. Johnson aastal 1976.

## Viited

## Välislingid

* Sissekanne Terminologia Histologicas H3.10.03.0.03003: Textus lymphoideus adjunctus bronco. Bronhidega seotud lümfikude 
* Bienenstock J, Johnston N., A morphologic study of rabbit bronchial lymphoid aggregates and lymphoepithelium. Lühikokkuvõte., Lab Invest. 1976 Oct;35(4):343-8., veebiversioon (vaadatud 22.07.2014) (*inglise keeles*)
* Javier Rangel-Moreno, Louise Hartson, Carmen Navarro, Miguel Gaxiola, Moises Selman, ja Troy D. Randall, Inducible bronchus-associated lymphoid tissue (iBALT) in patients with pulmonary complications of rheumatoid arthritis, J Clin Invest. Dec 1, 2006; 116(12): 3183–3194., doi:  10.1172/JCI28756, PMCID: PMC1678820, veebiversioon (vaadatud 22.07.2014) (*inglise keeles*)
Ruskulova mõis

**Ruskulova mõis** (*Ruskulovas muiža*, ka *Ruskulavas muiža*) on endine mõis Lätis. Mõisasüda jääb Balvi piirkonda Tilža valda ja Kārsava piirkonda Salnava valda Ruskulava külla; seal viimases asub ka häärber. Poola keeles *Ruskuli*.

Ruskulova  mõis kuulus XVIII sajandil Tolstoidele, alates XIX sajandi algusest aga Löwensternidele. Enne võõrandamist aastal 1920 oli mõisa pindala 15 949 hektarit. Pärast 1883. aastat, mil mõisnik kuulutas, et sinna elama asujad on kuus aastat rendist priid, kolis mõisa aladele palju Vidzemest ja Kuramaa kubermangust pärit luterlasi.

Mõisa peahoone põles aastal 1909 maha. Säilinud tootmishoonetest ehitati aastal 1980 metskonna jaoks kolm elumaja. Mõisa pargis on säilinud mõisale kuulunud vesiveski varemed.

## Välislingid
*Fotod mõisakompleksist
ANS

***ANS** ehk autonoomne ehk vegetatiivne närvisüsteem
***[[ANS TV]]**, Aserbaidžaani sõltumatu telekanal, esimene sõltumatu eratelekanal NSV Liidus
***[[ANS (süntesaator)|ANS]]**, Jevgeni Murzini konstrueeritud süntesaator
***[[ANS (teleskoop)|ANS]]** (hollandi **Astronomische Nederlandse Satelliet**; inglise **Astronomical Netherlands Satellite**), Hollandi Kosmoseuuringute Instituudi (SRON) ja NASA ühistöös valminud kosmoseteleskoop; esimene Hollandi satelliit
***[[9996 ANS]]** (algselt **9070 P-L**, aga ka **1974 SH2** ning **1996 GP17**), selle teleskoobi järgi endale nime saanud asteroid
*Anna Nicole Smith, USA modell
Veseļi

**Veseļi** on Läti linna Jēkabpilsi osa. Jēkabpilsiga liideti see piirkond aastal 1962. Veseļi asub linna kirdeosas.

Veseļi on alguse saanud endisest Krustpilsi lossile kuulunud Veseļi karjamõisast. Pärast agraarreformi tekkis sinna väike küla; seal oli ka metskonna keskus.

Piirkond hakkas arenema pärast seda, kui Veseļi lähedale rajati aastal 1941 sõjaväelennuväli. Pärast teist maailmasõda rajati sinna mikrorajoon, mis aastal 1962 liideti Jēkabpilsiga. Punaarmee lahkumise järel hakkas asum alla käima, tänapäeval on see muutunud tööstuspiirkonnaks.
Marko Hiie

**Marko Hiie** (sündinud 31. juulil 1976 Purus) on eesti ajakirjanik.

## Ajakirjandustöö
Pärast Eesti taasiseseisvumist pani Marko Hiie aluse alternatiivmeditsiiniajakirjale Kolmas Silm, oli selle autor ja toimetaja (1992-1995).

Varem on Hiie teinud kaastööd AS Sünnimaa väljaandele Universum ja Paradoks .Ta töötas noortelehes Meie Meel ja ajalehes Õhtuleht.
1997 oli Marko Hiie eratelekanali Kanal 2 esimese politseisaate Paragrahv produtsent ja toimetaja. See oli telekanali esimene politseisaade, mis oli eetris igal nädalal 15-minutise nädala kokkuvõttena. Kaks korda kuus oli eetris Paragrahvi 30-minutiline saade, milles tutvustati politsei ja päästeameti tööd ning käsitleti sotsiaalseid teemasid elu varjupoolelt. Hiljem sai saate nimeks Politseikroonika, saadet juhtis Peeter Võsa.

## Elukäik
Marko Hiie sündis Ida-Virumaal Puru haiglas. Pealinna kolis perekond 1979, kuid lapsepõlv möödus Mäetaguse vallas Kiikla külas vanavanemate juures.
## Isiklikku

## Viited

Artiklite kogumik andmebaasis
Kallistrat Liik

**Kallistrat Liik** (ka **Kalle Liik**) (16. märts 1908 Võru – 23. veebruar 1974 Sydney, Austraalia) oli eesti mikrobioloog.

## Elulugu
Liik kasvas üles Venemaal Luuga linnas, kus tema isa oli kohaliku eesti kooli juhataja. Perekond tuli Eestisse 1922. aastal, jäädes elama Petserisse. 1929. aastal lõpetas ta Petseri Humanitaargümnaasiumi.

Aastatel 1929–1939 õppis ta Tartu Ülikooli loomaarstiteaduskonnas, seejärel jätkas õpinguid arstiteaduskonnas. Õpingute ajal töötas Tartu Püha Jüri kiriku köstrina. 

Aastatel 1939–1944 töötas ta Riiklikus Seerumi Instituudis – algul nooremteadurina, 1941. aastast diagnostikaosakonna juhatajana.

1944. aastal põgenes ta Saksamaale, kus töötas mitmesugustes diagnostikalaborites osakonnajuhataja või juhatajana.

1949. aastal suundus Austraaliasse, asudes tööle Sydney repatrieerimishaigla Concord diagnostikalaboris. Seal töötas ta algul labori abijuhatajana, viimasel kaheksal aastal biokeemikuna, juhtides vereülekande osakonda. 1953. aastal sooritas ta Sydney Ülikooli arstiteaduskonna juures nõutavad eksamid, saades õiguse töötada mikrobioloogina.

## Isiklikku
Tema abikaasa oli Niina Liik ja poeg Georg Liik. 

Liik oli alates 27. märtsist 1973 üliõpilaskorporatsiooni Fraternitas Tartuensise auvilistlane. Ta oli ka Eesti Apostlik-Õigeusu Kiriku Austraalias liige ning koguduse esimees.

## Kirjandus
*1972 – "Uut auvilistlast tervitades". // Fraternitas Tartuensis. III. Toronto 1972. Lk 77–79
*1994 – *Album Academicum Universitatis Tartuensis*. III köide. Tartu 1994. Lk 156

## Välislingid
*''Album Academicum Universitatis Tartuensis'' 1918-1944
Abdallah

**Abdallah** on araabia mehenime **[[‘Abd Allāh]]** üks transkriptsioone. 

**Abdallah** on ka perekonnanimi, mille kandjate seas on:
*Abdelwahab Abdallah (‘Abd al-Wahhāb ‘Abd Allāh), Tuneesia poliitik (1960–)
*Ahmed Abdallah (Aḩmad ‘Abd Allāh), Komooride poliitik (1919–1989)
*Aiman Abdallah (Ayman ‘Abd Allāh), Saksamaa telesaatejuht (1965–)
‘Abd Allāh

**‘Abd Allāh** (عبد الله‎) 'Jumala sulane' on araabia mehenimi.

## Sellenimelisi valitsejaid ja perekonnanimeta isikuid
*‘Abd Allāh ibn Rawahah, Muḩammadi kaaslane, väejuht
*‘Abd Allāh ibn ‘Abd al-Muțțālib, Muḩammadi isa (545–570)
*‘Abd Allāh ibn Mas‘ūd, Muḩammadi kaaslane (suri 652)
*‘Abd Allāh ibn Ubayy, Muḩammadi kaasaegne Mediinas (suri 631)
*‘Abd Allāh ibn Yāsīn, almoraviidide sekti rajaja (suri 1059)
*‘Abd Allāh al-‘Ādil, Almohaadide kaliif (suri 1227)
*‘Abd Allāh ibn Sayyid Muḩammad Khalīfah, mahdistide ülestõusu väejuht (1846–1889)
*‘Abd Allāh I, Jordaania kuningas (1882–1951)
*‘Abd Allāh ibn ‘Abd al-‘Azīz Āl Sa‘ūd, Saudi Araabia kuningas (1924–2015)
*‘Abd Allāh II, Jordaania kuningas (1962–)
Abdullah bin Ahmad Badawi

*[[Tun]]* **Abdullah bin Haji Ahmad Badawi** (hüüdnimi **Pak Lah** ('onu Abdullah'); 26. november 1939 Bayan Lepas – 14. aprill 2025 Kuala Lumpur) oli Malaisia poliitik. 

Ta oli 31. oktoobrist 2003 kuni 3. aprillini 2009 Malaisia peaminister. Alates 1978. aastast pidas ta veel mitut ministriametit. Muuhulgas oli ta Malaisia haridusminister (1984–1986), Malaisia kaitseminister (1986–1987 ja 2008–2009), Malaisia välisminister (1991–1999), Malaisia siseminister (1999–2004), Malaisia asepeaminister (1999–2003), Malaisia rahandusminister (2003–2008).

Alates 1964. aastast oli ta konservatiivse rahvusliku erakonna UMNO liige. Aastatel 2003–2009 oli ta erakonna president.
Kivioja (Valgamaa)

**Kivioja** on oja Valgamaal Valga vallas Korijärve külas. Kivioja suubub lõunast Korijärve. Oja on ise väga allikarohke ja selge veega ning suhteliselt sügav.Keskmine oja sügavus 1.8m (suurim sügavus 2,8m). Oja lätte asub Zilli talu maal olevates savitiikides. Kiviojas elutsevad kalaliikitest kuldkogred. Samuti elavad seal koprad, kes on oma elutegevusega muutnud oja raskesti ligipääsetavaks.Pja pikkus on 5,2 km.Ojal on paadi sõidu võimalus.Kohalike inimeste jaoks tähtis oja,sest annab põhilise veevaru karioomade jootmiseks.
Karlivka

**Karlivka** on küla Ukrainas Donetski oblastis Marinka rajoonis, umbes 25&nbsp;km kaugusel Donetskist loodes.

Karlivka asub 191 meetri kõrgusel merepinnast.

Külas elab 414 inimest.

## Ajalugu
### XXI sajand
2014. aasta Ukraina kriisi ajal võtsid venemeelsed separatistid asula oma kontrolli alla.

23. mail tapsid venemeelsed jõud küla lähistel asuva tankla juures varitsusest viis pataljoni "Donbass" ukrainlasest vabatahtlikku. Pooled pataljoni sõduritest said haavata. Mässuliste teatel sai lahingus surma kaks nende võitlejat.

6. juuli hommikul toimus Karlivka ja Piskõ küla juures lahing valitsusvägede ja venemeelsete separatistide vahel, hukkus 20 mässulist.

21. juulil vabastasid valitsusväed Piskõ ja sulgesid Karlivkas asuvate mässajate varustusteed.

23. juuli öösel lahkusid piiramisrõngasse sattumise kartuses separatistid külast Donetski suunas.

## Viited
Zave.ee

**zave.ee** (Zave) oli Ekspress Grupi poolt 19. detsembril 2013 asutatud internetiportaal, kus esitati ühte kohta koondatult suuremate kaupluste sooduspakkumisi Eestis, lisaks olid analoogsed portaalid ka Lätis ja Leedus. Alates 2014. aastast kuulus Zave portaal Delfile.

2015. aastal asutas Ekspress Grupp portaali arendamiseks tütarettevõtte OÜ Zave Media, mis kustutati äriregistrist 2018. aasta lõpus.
Siil 2015

"**Siil 2015**" oli Eesti kaitseväe seni suurim õppus, mis toimus 4.–15. maini 2015, hõlmas kogu Eestit ja kulmineerus Virumaal. "Siil" toimus iga-aastase "Kevadtormi" asemel ja seal on planeeritud osalema kokku ligi 13 000 reservväelast, kaitseliitlast, ajateenijat ja tegevväelast. Ligemale poole kohale kutsutavast isikkoosseisust moodustavad reservväelased.

Õppusega "Siil" seotud info levitamiseks on kaitsevägi loonud Siili Facebooki lehekülje, kuhu postitatakse jooksvalt õppusega seotud informatsiooni ning vastatakse tekkivatele küsimustele. 

Õppuse "Siil" eesmärk on kontrollida alalises valmiduses olevate üksuste täiendkomplekteerimist ja kiirreageerimisvalmiduses olevate üksuste formeerimist. See tähendab suurt rõhku just üksuste formeerimise, sealhulgas mobiliseeritute vastuvõtu harjutamisele. Lisaks harjutatakse 1. jalaväebrigaadi lahingutegevust ning taktikalise ja operatiivtasandi juhtimist.

"Siil 2015" põhiosa jaguneb kolmeks etapiks:
* **I etapp** – üksuste formeerimine ja väljaõpe (4.–8. mai 2015)
* **II etapp** – 1. jalaväebrigaadi taktikaline õppus ja lahinguülesannete täitmine (9.–12. mai 2015)
* **III etapp** – operatsiooni lõpetamine, varustuse esmane hooldus (13.–15. mai 2015)

Õppusele "Siil" on kutsutud enamjaolt need reservväelased, kes on lõpetanud ajateenistuse aastatel 2012, 2013 ja 2014. Samas on õppusele kaasatud ka muude aastakäikude reservväelasi. Õppusel osalevad üksused valiti nii, et nende tegevus ja oskused toetaks ajateenistust lõpetavate üksuste tegevust õppusel "Siil". 

Õppusele "Siil 2015" kutsutakse reservväelasi üldjuhul kaheks perioodiks. Ligemale 4000 reservväelast kutsutakse kohale 12 päevaks, et viia läbi tervet brigaadi hõlmav taktikaline õpe ja anda üksuse tegevusele hinnang. Teine osa reservväelasi, alla 3000 osaleja, kutsutakse õppusele aga vaid neljaks päevaks, et kontrollida üksuste formeerimise võimekust, tuletada meelde varem õpitut ja lasta sisse relvad. Selline lahendus on tingitud vajadusest harjutada üksuste formeerimist ja brigaadi koostööd, mistõttu on igal õppusel osaleval reservväelasel oluline roll.

## Kirjandus

Õppusel osalevad reservväelased leiavad olulist lisainfot oma õiguste, kohustuste ja reservteenistuse kohta järgmistes allikatest: 
* Õppuse Siil alaleht kaitseväe kodulehel
* Kaitseväeteenistuse seadus (vastu võetud 13.06.2012)
* Ajateenija ja asendusteenistuja toetuse ning reservväelasele õppekogunemisel osalemise aja eest makstava toetuse ulatus ja maksmise kord (vastu võetud 18.04.2013)
* Ajateenijale ja õppekogunemisel osalenud reservis olevale isikule sõidukulu hüvitamise tingimused, ulatus ja kord (vastu võetud 06.02.2013)
* Kutsealusele ja reservis olevale isikule arstlikus komisjonis, täiendaval arstlikul läbivaatusel, terviseuuringul või kutsesobivuse hindamisel viibimisega seotud sõidu- ja toitlustuskulude hüvitamise tingimused, ulatus ja maksmise kord (vastu võetud 24.01.2013)
* www.mil.ee/reserv Lisainfot reservteenistuse kohta

## Vaata ka
* Kevadtorm
Lümfoidkoe arengut mõjutavad rakud

**Lümfoidkoe arengut mõjutavad rakud** (lüh **LTi**, inglise *lymphoid tissue inducer cells*) on paljude selgroogsete loomade lümfoid(-immuun)süsteemi lümfirakkude tüüp.

Lümfoidkoe arengut mõjutavad rakud kuuluvad *ILC-* (inglise *innate lymphoid cells*) rakkude perekonda. LTi-sid kirjeldati ligi 17 aastat tagasi ja neid seostatakse peamiselt kaasasündinud, aga ka omandatud immuunsusega.

Lümfoidkoe arengut mõjutavate rakkude olemasolu, areng, anatoomia, morfoloogia, histoloogia, mutatsioonid, rakud ja molekulid ning apoptoos ja patoloogia võivad erineda nii liigiti, indiviiditi kui ka arenguastmeti.

Fetaalsete lümfoidkoe arengut mõjutavate rakkude funktsiooniks on lümfoidkudede, sh lümfisõlmede ja Peyeri naastude, arengu tagamine pinnal paiknevate oluliste molekulide ekspressiooni läbi. Hiirtel tuvastatud fetaalsed lümfoidkoe arengut mõjutavad rakud võivad, olenevalt molekulidest, diferentseeruda antigeene esitlevateks rakkudeks (APC-deks), loomulikeks tappurrakkudeks, *thyrocytus T*-rakkudeks, kuid mitte T- ja B-rakkudeks. Fetaalsed LTi-d võivad pärineda hematopoeetilistest tüvirakkudest.

Täiskasvanud hiirtel paiknevad nimetatud rakud põrnas, peamiselt valges põrnapulbis.

Lümfoidkoe arengut mõjutavad rakud osalevad lümfikudede ja -sõlmede arengus ning CD4(+) T-rakkude vahendatud immuunvastuses, aga ka immuuntolerantsuse regulatsioonil tüümuses (tüümuse *LTi*-d) ja *memory CD4*-de säilitamisel.

Uuemate uuringute põhjal on nende ülesandeks ka lümfikudede reparatsioon patogeenide tekitatud kahjude korral.

Lümfoidkoe arengut mõjutavate rakkude sarnast rakupopulatsiooni täiskasvanutel nimetatakse LTi-laadseteks rakkudeks (inglise *lymphoid tissue inducer-like cells*). Need osalevad sooltega seotud lümfikoe (GALT) moodustamisel, aga neid leidub ka veres.

## Viited

## Välislingid
* Fran Lowry, Lymphoid Tissue Inducer Cells Implicated in MS, 24. August, 2012, veebiversioon (vaadatud 23.07.2014) (*inglise keeles*)
*Marie Cherrier, Shinichiro Sawa, ja Gérard Eberl, Notch, Id2, and RORγt sequentially orchestrate the fetal development of lymphoid tissue inducer cells, JEM Home, 19. märts 2012 // JEM 209. väljaanne, nr 4, lk 729-740, The Rockefeller University Press, doi: 10.1084/jem.20111594, veebiversioon (vaadatud 18.01.2015) (*inglise keeles*)
* M-Y Kim, K-S Kim, F McConnell, ja P Lane, Lymphoid tissue inducer cells: architects of CD4 immune responses in mice and men, Clin Exp Immunol. juuli 2009; 157(1): 20–26., doi: 10.1111/j.1365-2249.2009.03932.x, PMCID: PMC2710588, veebiversioon (vaadatud 23.07.2014) (*inglise keeles*)
* Mi-Yeon Kim, Roles of Embryonic and Adult Lymphoid Tissue Inducer Cells in Primary and Secondary Lymphoid Tissues, Yonsei Med J. 30. juuni 2008; 49(3): 352–356., doi: 10.3349/ymj.2008.49.3.352, PMCID: PMC2615333, veebiversioon (vaadatud 18.01.2015)(*inglise keeles*)
Elts Abel

**Elts Abel** (sünninimi **Elts Vaga**; sündinud 9. juunil 1947 Järvakandis) on eesti matemaatik.

Ta lõpetas 1965. aastal Järvakandi Keskkooli ja 1970. aastal Tartu Riikliku Ülikooli matemaatikateaduskonna. Aastatel 1972–1975 oli ta samas aspirantuuris; 1980. aastal kaitses ta Valgevene Riiklikus Ülikoolis väitekirja (juhendaja professor Ülo Lumiste) "Mittetäieliku astakuga pinnad mitteeukleidilistes ruumides" (vene keeles) ja sai füüsika-matemaatikakandidaadi kraadi.

## Isiklikku
Ta on 1973. aastast abielus Mati Abeliga. Mart Abel on nende poeg.

## Tunnustus
*2007 Tartu Ülikooli aumärk
*2012 Eesti Matemaatika Seltsi auliige
*2012 Tartu Ülikooli medal

## Viited


## Välislingid
*
Abe Masahiro

**Abe Masahiro** (阿部 正弘; 3. detsember 1819 Edo – 6. august 1857 Edo) oli Jaapani riigitegelane, *[[rōjū shuza]]* 1845–1855.

Ta avas Jaapani läänele, sõlmides 1854 Kanagawa lepingu USA-ga ning sarnased lepingud Suurbritannia, Venemaa ja Hollandiga.
Toivo Kivisalu

**Toivo Kivisalu** (16. november 1941 Tallinn – 10. aprill 2012 Rootsi) oli väliseesti lendur. 

Ta oli Karl Abeli tütrepoeg.

Ta põgenes 1944. aastal Rootsi. Aastatel 1969–1971 töötas ta seal ettevõttes Sterling Airways lendurina. Hiljem oli ta ka lennuõpetaja.

Toivo Kivisalu abil ja organiseerimisel (sponsorite leidmine, rendilepingud, võistluste korraldajatega suhtlemine jne) sai võimalikuks Eesti meeskonna osavõtt 1993. aastal Rootsis Borlänges toimunud 23. purilennu maailmameistrivõistlust. Eesti võistles neil võistlustel üldse esimest korda. Ka Toivo vend Vello lõi Eesti tiimi abistamisel kaasa.

## Viited
Mart Abel

**Mart Abel** (sündinud 20. veebruaril 1977 Tartus) on eesti matemaatik. 

Ta on Mati Abeli ja Elts Abeli poeg.

## Välislingid
*
Mati Abel

**Mati Abel** (sündinud 17. detsembril 1942 Jõhvis) on eesti matemaatik.

Ta lõpetas 1966. aastal Tartu Riikliku Ülikooli, kus oli õppinud matemaatikateaduskonnas. 1971. aastal kaitses ta teaduste kandidaadi väitekirja (juhendaja dotsent Simson Baron) "Banachi algebra väärtustega funktsioonide algebrate algebralised ja topoloogilised omadused" ning sai füüsika-matemaatikakandidaadi kraadi.

## Tunnustus
* 1997 Gerhard Rägo nimeline mälestusmedal
* 2007 Tartu Ülikooli suur medal
* 2012 Eesti Matemaatika Seltsi auliige
* 2012 Tartu Ülikooli aumärk

## Isiklikku
Ta on abielus Elts Abeliga. Mart Abel on nende poeg.

## Viited

## Välislingid
*
Małaja Bierastavica

**Małaja Bierastavica** (valgevene keeles Малая Бераставіца, transkribeerituna **Malaja Berastavitsa**) on agrolinnake Valgevenes Hrodna oblastis Bierastavica rajoonis, Małaja Bierastavica külanõukogu halduskeskus. Poola keeles on asula nimi *Brzostowica Mała*. Asulas on 1640 elanikku (2009).

Małaja Bierastavicas asuvad raamatukogu ja kultuurimaja. Tegutseb Małaja Bierastavica lütseum. Vaatamisväärsusteks on vana mõisakompleks (välja ehitatud XVIII sajandil) ning katoliku ja õigeusu kirikud. Kohalikul kalmistul on memoriaalkompleks asula ümbruses aastal 1920 Punaarmee vastu võideldes langenud Poola sõduritele.

## Ajalugu

Małaja Bierastavica asukohta rajasid Chodkiewiczid aastal 1512 mõisa. Toona kuulus piirkond Trakai vojevoodkonda Hrodna maakonda. Hiljem kuulus mõis Massalskitele, seejärel (XVIII sajandist) Stryjeńscytele, viimaks aga Jundziłłodele. Aastal 1610 toimus asula lähedal lahing Vene ja Rootsi vägede vahel.

Kolmandal Poola jagamisel aastal 1795 läks Małaja Bierastavica Venemaa alla, olles algselt Słonimi kubermangus, seejärel Leedu kubermangus ja viimaks Hrodna kubermangus. Aastal 1863 hõivasid ajutiselt asula ülestõusnud, seetõttu laskis tsaar kolm aastat hiljem sulgeda asula katoliku kiriku. Aastast 1880 läks sealne mõis Sołtanite valdusse, viimased omanikud olid aga Wołkowiczid. Nemad rajasid asulasse ka tärklisevabriku. 

Kuni 1917. aastani oli Małaja Bierastavica Venemaa Keisririigi koosseisus, 1919–1939 kuulus Poolale, 1939–1991 kuulus Nőukogude Liidu koosseisu. Aastal 1939 panid kohalikud juudid ja valgevenelased, keda mahitas NLKP, asulas kohalike poolakate kallal toime veretöö, mille motiivid olid osalt sotsiaalsed, osalt rahvuslikud. Aastal 2009 sai asulast agrolinnake.

## Pilte

Pilt:Brzostowica Mała - Kościół św. Antoniego 2.JPG|katoliku kirik
Pilt:Brzostowica Mała - Cerkiew św. Dymitra.JPG|Õigeusu kirik 


## Viited

## Välislingid

*Małaja Bierastavica
Netailove

**Netailove** on küla Ukrainas Donetski oblastis Jassõnuvata rajoonis, umbes 20&nbsp;km kaugusel Donetskist loodes.

Netailove asub 175 meetri kõrgusel merepinnast.

Külas elab 1141 inimest.

## Ajalugu
### XXI sajand
2014. aasta Ukraina kriisi ajal võtsid venemeelsed separatistid asula oma kontrolli alla.

23. juulil öösel lahkusid separatistid külast Donetski suunas.

## Viited
Margus Abel

**Margus Abel** (sündinud 29. detsembril 1966) on eesti estraadinäitleja.

Ta on Ervin Abeli ja Tamara Gaenko poeg. Ta osales lapsnäitlejana pisirollis (Muhu talu lapsena) telemängufilmis "Siin me oleme". 

Hiljem on ta esinenud estraadikavades. 

## Tunnustus
*2001 Oskar Lutsu huumoripreemia

## Viited
Kopli tänav (täpsustus)

**Kopli tänav** on tänav mitmes Eesti linnas, alevis ja alevikus:

***[[Kopli tänav (Erra)|Kopli tänav]]** Erra alevikus
***[[Kopli tänav (Haapsalu)|Kopli tänav]]** Haapsalu linnas
***[[Kopli tänav (Kohtla-Nõmme)|Kopli tänav]]** Kohtla-Nõmme alevis
***[[Kopli tänav (Kose)|Kopli tänav]]** Kose alevikus
***[[Kopli tänav (Kuressaare)|Kopli tänav]]** Kuressaare linnas
***[[Kopli tänav (Kärdla)|Kopli tänav]]** Kärdla linnas
***[[Kopli tänav (Käru)|Kopli tänav]]** Käru alevikus
***[[Kopli tänav (Lihula)|Kopli tänav]]** Lihula linnas
***[[Kopli tänav (Otepää)|Kopli tänav]]** Otepää linnas
***[[Kopli tänav (Pärnu)|Kopli tänav]]** Pärnu linnas
***[[Kopli tänav (Särevere)|Kopli tänav]]** Särevere alevikus
***[[Kopli tänav]]** Tallinna linnas
***[[Kopli tänav (Tartu)|Kopli tänav]]** Tartu linnas
***[[Kopli tänav (Tõrva)|Kopli tänav]]** Tõrva linnas
***[[Kopli tänav (Viljandi)|Kopli tänav]]** Viljandi linnas

## Vaata ka
*Kopli (täpsustus)
Mihhail Kalinini tänav

**[[Mihhail Kalinin]]i tänav** oli Eesti NSV ajal mitmes asulas:
*Mihhail Kalinini tänav Tallinnas, praegu Kopli tänav
*Mihhail Kalinini tänav Narvas, kuni 1994, praegu Malmi tänav
*Mihhail Kalinini tänav Rakveres, praegu Pikk tänav
*...
Ninaga seotud lümfikude

**Ninaga seotud lümfikude** ehk **ninaneeluga seotud lümfikude** (ka **NALT-süsteem**; lüh **NALT**, ladina *textus lymphoideus adjunctus naso*) on paljude selgroogsete loomade lümfoid(-immuun)süsteemi lümfoidkoe liik, mis paikneb ninas ja ninaõõne limaskestas, epiteelkoe all. NALT osaleb paikses limaskestaimmuunsuses.

Ninaneeluga seotud lümfikudede olemasolu, areng, anatoomia, morfoloogia, histoloogia, mutatsioonid, rakud ja molekulid ning apoptoos ja patoloogia võivad erineda nii liigiti, indiviiditi kui ka arenguastmeti.

NALT liigitatakse MALT-süsteemi 

Nina limaskest võimaldab mitmete peamiselt õhu kaudu levivate patogeensete mikroorganismide sissepääsu.

NALT on kantud kehtivasse inimese tsütoloogia ja histoloogia standardsõnavarasse *[[Terminologia Histologica]]*. 

NALT süsteemi liigitatakse osade autorite poolt ka neelumandlitest, suulaemandlitest ja keelemandlist koosnev Waldeyeri neeluring.  

NALT struktuurides liiguvad lümfirakud- lümfirakud- T- ja B-rakud, makrofaagid ja dendriitrakud ning plasmarakud.  

NALT struktuurides paiknevad viimasooned ja veenulid. 

## Viited

## Välislingid
* Shin-ichi Tamura, Takuya Iwasaki, Amy Hodson Thompson, Hideki Asanuma, Ze Chen, Yujiro Suzuki, Chikara Aizawa ja Takeshi Kurata, Antibody-forming cells in the nasal-associated lymphoid tissue during primary influenza virus infection, Journal of General Virology (1998), 79, 291–299., veebiversioon (vaadatud 24.07.2014) (*inglise keeles*)
* Allen Harmsen, Kimberley Kusser, Louise Hartson, Michael Tighe, Mary Jean Sunshine, Jonathon D. Sedgwick, Yongwon Choi, Dan R. Littman, ja Troy D. Randall, Cutting Edge: Organogenesis of Nasal-Associated Lymphoid Tissue (NALT) Occurs Independently of Lymphotoxin-α (LTα) and Retinoic Acid Receptor-Related Orphan Receptor- γ, but the Organization of NALT Is LTα Dependent, The American Association of Immunologists, 2002, veebiversioon (vaadatud 24.07.2014) (*inglise keeles*)
* A S DEBERTIN, T TSCHERNIG, H TÖNJES, W J KLEEMANN, H D TRÖGER, ja R PABST.Nasal-associated lymphoid tissue (NALT): frequency and localization in young children, Clin Exp Immunol. Dec 2003; 134(3): 503–507., doi:  10.1111/j.1365-2249.2003.02311.x, PMCID: PMC1808902, veebiversioon (vaadatud 24.07.2014) (*inglise keeles*)
* Sissekanne Terminologia Histologicas H3.10.03.0.03006: Textus lymphoideus adjunctus naso. Ninaga seotud lümfikude
Pahraničny

**Pahraničny** (valgevene keeles Пагранічны, transkribeerituna **Pagranitšnõ**) on agrolinnake (endine alevik) Valgevenes Hrodna oblastis Bierastavica rajoonis, Pahraničny külanõukogu halduskeskus. Poola keeles on asula nimi *Pograniczny*. 

Asulas on 1445 elanikku (2009). Pahraničnys asub Bierastavica raudteejaam raudteeliinil Bialystok–Vaŭkavysk.

## Ajalugu

Pahraničny tekkis aastal 1885 seoses Bialystoki–Vaŭkavyski raudtee ehitusega. Toona ehitati raudteed ehitanud tööliste laagri juurde Bierastavica raudteejaam. Algul kandis asula Bierastavica nime, asudes Hrodna kubermangus.

Kuni 1917. aastani oli Pahraničny Venemaa Keisririigi koosseisus, 1919–1939 kuulus Poolale, 1939–1991 kuulus Nőukogude Liidu koosseisu. Pärast Valgevene NSVga liitmist sai asulast alevik. Aastal 1978 nimetati Bierastavica alevik ümber Pahraničnyks. Aastal 2007 sai alevikust agrolinnake.

## Viited